คือหนูเป็นประจำเดือนวันืี่25มี.คที่ผ่านมาคะ พอมาวันที่6เหมือนเป็นประจำเดือนอีกแล้วคะแต่มากระปริกกระปอยคะ จะเป็นอะไรมั๊ยคะ
สวัสดีค่ะ อาการมีเลือดออกระหว่างรอบประจำเดือน อาจเกิดได้จาก1. การตั้งครรภ์ที่ผิดปกกติ เช่นท้องนอกมดลูกแท้งคุกคามแท้งไม่ครบ เป็นต้น หากมีเพศสัมพันธ์ ควรนึกถึงเรื่องโอกาสที่จะตั้งครรภ์เป็นอันดันแรก เนื่องจากบางครั้งประวัติของการมีประจำเดือนอาจเชื่อถือไม่ได้ โดยเฉพาะหากเป็นคนที่มีรอบเดือนไม่สม่ำเสมอ2. ความผิดปกติที่มดลูกและรังไข่ เช่น เนื้องอกมดลูก เยื่อบุโพรงมดลูกมีการติดเชื้อ มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น3. ผลข้างเคียงจากการใช้ฮอร์โมนต่างๆ เช่นยาเม็ดคุมกำเนิดยาฉีดคุมกำเนิดยาฝังคุมกำเนิดยาสตรี เป็นต้น รวมถึงยาบางชนิด เช่น ยาป้องกันการแข็งตัวของเลือด ยาต้านเศร้า เป็นต้น4. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ มักพบในช่วงวัยรุ่น5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ เป็นตับแข็ง ภาวะไทรอยด์ฮอร์โมนต่ำ เป็นต้นหากเลือดออกมาเพียงแค่วันเดียวและมีปริมาณเพียงเล็กน้อย อาจเป็นเลือดในช่วงวันที่ไข่ตกเนื่องจากวันที่เลือดออกดังกล่าว อยู่ในช่วงกึ่งกลางของรอบเดือนพอดีดังนั้นหากเลือดออกมาเพียงวันเดียวแล้วหยุดไป อาจไม่ต้องทำอะไร แต่หากยังคงออกนานหลายวัน หรือมีปริมาณมาก หรือมีปวดท้องน้อย มีตกขาวผิดปกติ แนะนำให้ไปพบสูติ-นรีแพทย์เพื่อทำการตรวจหาสาเหตุนะคะ